I. HÉT – A FORRÁSNÁL
Teremtettség, ajándék és a kapcsolat megtörtsége
1. nap – Minden ajándék
Imára javasolt rész
Ter 1,1–10 „Isten Lelke lebegett a vizek fölött.”
Kezdetkor teremtette Isten az eget és a földet. ✴2A föld puszta volt és üres, sötétség borította a mélységeket, és Isten lelke lebegett a vizek fölött. 3Isten szólt: „Legyen világosság”, és lett világosság. 4Isten látta, hogy a világosság jó. Isten elválasztotta a világosságot a sötétségtől. ✴5A világosságot nappalnak nevezte Isten, a sötétséget pedig éjszakának. Azután este lett és reggel: az első nap.6Isten újra szólt: „A vizek közepén keletkezzék szilárd boltozat, és alkosson válaszfalat a vizek között.” Úgy is lett. 7Isten megalkotta a szilárd boltozatot, és elválasztotta vele a boltozat fölötti és a boltozat alatti vizeket. 8Isten a boltozatot égnek nevezte. Erre este lett és reggel: a második nap. 9Isten ismét szólt: „Gyűljenek össze az ég alatti vizek egy helyre, és emelkedjék ki a száraz.” Úgy is történt. 10Isten a szárazat földnek nevezte, az összefolyt vizeket pedig elnevezte tengernek. Isten látta, hogy ez jó.
Reflexiós kérdés
Milyen ajándékok tartanak életben, amelyek nélkül nem tudnék létezni? Miért van most bennem hála?
Napi gyakorlat
Igyál meg egy pohár vizet teljes figyelemmel.

2. nap – Teremtettségem ajándéka – testet és lelket kaptam
Imára javasolt rész
Zsolt 139,13–18
Te alkottad veséimet,anyám méhében te szőtted a testem.14Áldalak, amiért csodálatosan megalkottál,és amiért csodálatos minden műved.Lelkem ismered a legmélyéig,15létem soha nem volt rejtve előtted.Amikor a homályban keletkeztem,és a föld mélyén elindult életem,16szemed már látta tetteimet,s könyvedben mind felírta őket.Meghatároztad napjaimat,mielőtt még egy is megjelent belőlük.17Terveid, Uram, felfoghatatlanok,s milyen tömérdek a számuk!18Ha megszámlálnám:több, mint a homokszem,s ha végére érnék, az csak kezdet volna.
Reflexiós kérdés
Mit jelent számomra, hogy nem a természeten kívül élek, hanem része vagyok annak, bizonyos értelemben véve függök tőle? Hogyan bánok a testemmel, amelyen keresztül kapcsolatban vagyok a világgal és Istennel?
Napi gyakorlat
Figyelj arra, amikor a víz a testeddel érintkezik a nap folyamán: mosogatás, kézmosás, zuhanyzás stb. közben.

3. nap – A forrás ajándéka
Imára javasolt rész
Zsolt 104,10–15
Te öntöd a források vizét patakokba,a hegyek közt csörgedeznek.11Inni adsz a mező vadjainak,a szomjas vadszamár merít belőlük.12Az ég madarai partjaikon laknak,az ágak közt zengik énekük.13A hegyeket kamráid vizéből öntözöd,eged gyümölcsével a földet jóltartod.14Füvet nevelsz az állatoknak,és növényeket, hogy az ember jóllakhasson;hogy a földből kenyeret nyerjen,15a szívét meg borral vidíthassahogy az olaj kenetül szolgáljon fejére,s a kenyér erőt kölcsönözzön neki.
Reflexiós kérdés
Hogyan viszonyulok ahhoz, amit ingyen kaptam? Mi az, amiről azt gondolom, hogy jár? Mi az, amire ingyenes ajándékként tudok tekinteni?
Napi gyakorlat
Keress fel egy kutat, patakot, folyót vagy más vízhez kapcsolódó helyet, ha lehetséges.
Ha nem, tölts egy pohár vizet és szemléld.

4. nap – Amikor a kapcsolat beszennyeződik
Imára javasolt rész
Ter 3,1–21
A kígyó ravaszabb volt a föld minden állatánál, amit az Úristen teremtett. Ezt mondta az asszonynak: „Valóban mondta Isten, hogy nem ehettek a kert valamennyi fájáról?” 2Az asszony így válaszolt a kígyónak: „A kert fáinak gyümölcséből ehetünk. 3Isten csak a kert közepén álló fa gyümölcséről mondta: Ne egyetek belőle, ne érintsétek, nehogy meghaljatok.” 4Erre a kígyó így beszélt az asszonyhoz: „Semmi esetre sem fogtok meghalni. 5Isten jól tudja, hogy amely napon abból esztek, szemetek felnyílik, olyanok lesztek, mint az istenek, akik ismerik a jót és a rosszat.”6Az asszony látta, hogy a fa élvezhető, tekintetre szép, és csábít a tudás megszerzésére. Vett tehát gyümölcséből, megette, adott férjének, aki vele volt, és az is evett belőle. 7Erre felnyílt a szemük, észrevették, hogy meztelenek. Fügefaleveleket fűztek össze, és kötényt csináltak maguknak.8Azután meghallották az Úristen lépteit, aki a nappali szellőben a kertben járkált. Az ember és az asszony elrejtőztek az Úristen elől a kert fái között. 9De az Úristen hívta az embert, és így szólt hozzá: „Hol vagy?” 10Ő így válaszolt: „Hallottam lépteidet a kertben, s féltem, mert meztelen vagyok, tehát elrejtőztem.” 11De ő így szólt: „Ki adta tudtodra, hogy meztelen vagy? Ettél a fáról, amelyről megtiltottam, hogy egyél?” 12Az ember így válaszolt: „Az asszony adott a fáról, akit mellém rendeltél, azért ettem.” 13Az Úristen megkérdezte az asszonyt: „Mit tettél?” Az asszony így felelt: „A kígyó vezetett félre, azért ettem.”✴14Az Úristen így szólt a kígyóhoz: „Mivel ezt tetted, átkozott leszel minden állat és a mező minden vadja között. Hasadon csúszol, és a föld porát eszed életed minden napján. 15Ellenkezést vetek közéd és az asszony közé, a te ivadékod és az ő ivadéka közé. Ő széttiporja fejedet, te meg a sarkát veszed célba.” 16Az asszonyhoz pedig így szólt: „Megsokasítom terhességed kínjait. Fájdalmak közepette szülöd gyermekeidet. Vágyakozni fogsz férjed után, ő azonban uralkodni fog rajtad.”17Az embernek ezt mondta: „Mivel hallgattál az asszony szavára, és ettél a fáról, jóllehet megtiltottam, hogy egyél róla, a föld átkozott lesz miattad. Fáradsággal szerzed meg rajta táplálékodat életed minden napján.18Tövist és bojtorjánt terem számodra. A mező füvét kell enned. 19Arcod verítékével eszed kenyeredet, amíg vissza nem térsz a földbe, amiből lettél. Mert por vagy, és a porba térsz vissza.”✴20Az ember Évának nevezte feleségét, mert ő lett minden élő anyja. 21Az Úristen pedig bőrből ruhát készített az embernek és feleségének, s felöltöztette őket.
Reflexiós kérdés
Mi(k) az(ok) a szokás(ai)om, döntése(i)m, (mintázatok), ami(k)ről felismertem, hogy rombolja a kapcsolatomat Istennel, önmagammal, másokkal vagy a teremtett világgal? Hogyan van velem Isten ezekben?
Napi gyakorlat
Amikor ma egy olyan szokásommal stb. találkozom, ami inkább eltávolít Istentől, tudatosítom, hogy Isten szeretettel és elfogadással tekint rám akkor is, amikor nem tudok változtatni rajta.

5. nap – Szomjas vagyok
Imára javasolt rész
Zsolt 42,2–3 „Ahogy a szarvas kívánkozik a vízforrásokhoz…”
Ahogy a szarvasünő a forrás vizére kívánkozik, úgy vágyakozik a lelkem utánad, Uram.3Lelkem szomjazik az Isten után, az élő Isten után. Mikor mehetek már, hogy lássam Isten arcát?
Reflexiós kérdés
Mire szomjazom valójában, amikor megélem ezt az érzést? Amikor fáradt, magányos, feszült vagy elégedetlen vagyok, mihez/kihez fordulok először, hogy jobban érezzem magam? Mit tapasztalok ezután?
Gyakorlat
Mielőtt ma innál, egy pillanatra fordulj oda Istenhez és fejezd ki Neki a szomjadat.

6. nap – A lehetetlen lehetségessé válik 
Imára javasolt rész
Kiv 17,1–7 – Víz fakasztása a sziklából
Ezután Izrael fiainak egész közössége az Úr útmutatása szerint Szin pusztájában táborról táborra haladt tovább, majd Refidimnél álltak meg. Itt nem volt ivóvíz a nép számára. 2A nép nekitámadt Mózesnek, és így szólt: „Adj nekünk ivóvizet.” Mózes ezt válaszolta: „Miért támadtok engem? Miért kísértitek az Urat?” 3A nép azonban szomjas volt, azért tovább zúgolódott Mózes ellen: „Miért hoztál ki bennünket Egyiptomból – kérdezték –, talán azért, hogy gyermekeinkkel és állatainkkal együtt szomjan haljunk?” 4Mózes ilyen szavakkal fohászkodott az Úrhoz: „Mit tegyek ezzel a néppel? Kevés híja és megkövez.” 5Az Úr ezt válaszolta Mózesnek: „Haladj a nép előtt, vedd magadhoz Izrael véneit, fogd kezedbe a botodat, amellyel a Nílusra rácsaptál, és menj. 6Én odaállok eléd a sziklára a Hórebnél. Üss rá a sziklára, víz folyik majd belőle, hogy igyék a nép.” Mózes úgy is tett, Izrael véneinek a jelenlétében.  7A helyet Masszának és Meribának nevezte el, mivel Izrael fiai ott zúgolódtak, és kísértették az Urat. Ezt kérdezték ugyanis: „Köztünk van-e az Úr vagy nincs?”
Reflexiós kérdés
Mi az a helyzet az életemből, amikor Isten Mózesen keresztül vizet fakasztott nekem a sziklából? 
Gyakorlat
Ma, amikor vizet iszol, gondold végig: Honnan érkezett hozzám ez a víz? Mennyi minden és hány ember munkája, figyelme teszi lehetővé, hogy megnyissam a csapot?

7. nap – Isten látja a szomjúságot
Imára javasolt rész
Kiv 3,7–8
Az Úr pedig így szólt: „Láttam Egyiptomban élő népem nyomorúságát, és hallottam a munkafelügyelőkre vonatkozó panaszát; igen, ismerem szenvedését.  8Azért szálltam le, hogy kiszabadítsam az egyiptomiak hatalmából, és hogy kivezessem arról a földről egy szép, tágas országba, egy tejjel-mézzel folyó országba, a kánaániak, a hettiták, az amoriták, a periziták, a hivviták és a jebuziták területére.
Reflexiós kérdés
Mi az a szükségem vagy hiányom, amelyet most a legnehezebb kimondanom Istennek, akár saját magamnak is?
Gyakorlat
Amikor valami hiányérzetet, feszültséget, türelmetlenséget vagy nyugtalanságot érzel, állj meg egy pillanatra, és kérdezd meg magadtól: Mire van most valójában szükségem?

